Innocentius episcopus seruus seruorum Dei dilecto filio abbati sancti Pauli Bizuntini sanctam et apostolicam benedictionem. Ex parte dilectorum filiorum abbatis et conuentui monasterij Sancti Stephani diuionensis, ordinis Sancti Augustini, lingonensis diocesis fuit propositum coram nobis quando nonulli clerici et laici afferentes contra eos aliquid questionis habere, aliquando canonicos interdum conuersos et nonnunquam animalia et alia bona ipsorum monasterii, pretextu praue eiusdam consuetudinis temeritate propria vadiare, inuadere ac tamdiu detinere presumunt, donec sit eis de huiusmodi questionibus iuxta ipsorum beneplacitum satisfactum quanquam in eos iuridictionem non habeant qua hec possint ordinariam vel etiam delegatam. Cum itaque iudicialis ordo ideo sit in medio constituit ut nemo sibi audeat presumere ultionem et ob hoc id tanquam nullo iure subnixum non sit aliquatenus tolerandum, nos volentes eorum quieti consulere ac predictorum malitiis obuiare nostrarum litterarum auctoritate districtius duximus, inhibendum ne quis occasione predicte consuetudinis ipsis memoratas inferre molestas, ac bona predicti monasterii absque iuris ordine occupare, vadiare, inuadere seu quolibet modo detinere presumat. Quanta discretioni tua per apostolica scripta mandamus quatinus dictos abbatem et conuentum super his non permittas contra nostre inhibitionis tenorem ab aliquibus indebite molestari, molestatores huiusmodi per censuram ecclesiasticam posposita appellatione compescendo. Datum Lugduni nono martii, pontificatus nostri anno octavo.